# Marta Carnicero Hernanz

Marta Carnicero Hernanz (Barcelona, 1974) és enginyera industrial, professora de tecnologia i escriptora.
És autora de la novel·la El cel segons Google (2016, 2a edició), escrita en català i publicada per La Magrana. D'ella s'ha dit que "exposa sense miraments les inconsistències dels seus personatges, les esquerdes morals d'uns i altres sense jutjar-los ni encasellar-los en bons i dolents" i que "sap crear molt bé l'atmosfera d'obsessió que va minant la relació entre els protagonistes".
Sobre la seva novel·la s'ha escrit que és "tot intensitat"," una obra de maduresa i força singulars" i "una novel·la excepcional que presenta un panorama agredolç i abrupte". En una entrevista a Nació Digital, Esteve Plantada escriu que "Carnicero ens fa capbussar en els ressorts de les emocions humanes que ens fan ser com som, reflexionant sobre la paternitat i la fidelitat a través d'un viatge literari que és la recerca d'una identitat". L'escriptora i traductora Alicia M. Meier ha obtingut una beca PEN/Heim per traduir la novel·la a l'anglès i hi treballa actualment.
En l'àmbit de la literatura, Marta Carnicero s'ha graduat al Màster en Creació Literària de la Universitat Pompeu Fabra i ha participat, gràcies al mecenatge de la Fundació Han Nefkens i el suport de la Fundació Ramon Llull, en el projecte de traducció Word for Word de l'School of the Arts de la Universitat de Colúmbia, a Nova York.
Ha col·laborat en diversos mitjans de comunicació, com ara el programa Via lliure de RAC 1, el Qwerty de BTV, i El matí de Catalunya Ràdio. Va començar als programes De boca en boca de COM Ràdio i La bona vida de City TV. També va gravar dues temporades del programa Cuinetes per a la XTVL. Podeu sentir-la parlant sobre escriptura i docència en l'entrevista radiofònica que en va fer en Jordi Beltran al programa No hi som per festes, de RAC-1 (minuts 25 a 60), o bé veure-la presentant la seva novel·la a la peça que en va fer el Tria 33 d'El 33.

## Publicacions
### Ficció

* El cel segons Google (2016) (ISBN 9788482647814)
* Coníferes (2020) (ISBN 9788477276234)
* Matrioixques (2022) ISBN 978-84-7727-659-3

### Gastronomia

* Passa'm la recepta (2004) ISBN 978-84-664-0455-6
* Del cuscús al sushi (2006) ISBN 978-84-6640-752-6
* Festa a la cuina (2010) ISBN 978-84-013-8733-3
* Grans receptes per a cuines petites (2013) (ISBN 9788401388477)
També ha publicat la versió en castellà dels llibres de gastronomia.

## Referències

* ↑ «Entrevista al diari Ara: "La memòria és l'exemple de la mentida perfecta"».
* ↑ «Entrevista a EL PUNT- AVUI: "L'escriptura és un acte d'empatia"».
* ↑ «Entrevista a Núvol. "No m'imagino un món sense llibres"». [Consulta: agost 2016].
* 1 2 «"Tantes debutantes dels setanta", article de Bernat Puigtobella a Núvol». [Consulta: setembre 2016].
* 1 2 «"Problemes normals", Crítica de Julià Guillamon a La Vanguardia». [Consulta: setembre 2016].
* ↑ «Entrevista d'Agus Izquierdo per a Núvol». [Consulta: setembre 2016].
* ↑ NacióDigital «NacióDigital: Marta Carnicero: «La memòria tendeix a enganyar-nos»». Nació Digital, 4-2017.
* ↑ «The sky according to Google».
* ↑ «Alicia Meier wins PEN Heim Translation Grant».
* ↑ «La Universitat de Colúmbia rep dues estudiants catalanes en el programa d'intercanvi Word for Word». [Consulta: juliol 2016].
* ↑ «L'UPF i la Universitat de Colúmbia col·laboren en una iniciativa d'intercanvi de creació i traducció literària.». Arxivat de l'original el 2016-08-22. [Consulta: 31 juliol 2016].
* ↑ «Word for Word exchange - Catalan» (en anglès). Arxivat de l'original el 2016-08-07. [Consulta: juliol 2016].
* ↑ «Cuinetes». xiptv.cat. Arxivat de l'original el 6 d’agost 2016. [Consulta: 30 juliol 2016].
* ↑ Entrevista de Jordi Beltran, (minuts 25 a 60) «No hi som per festes». RAC1, 8-2016.
* ↑ «Marta Carnicero presenta "El cel segons Google" al Tria 33», 01-11-2016. [Consulta: novembre 2016].
* ↑ «El cel segons Google». Edicions de la Magrana. Arxivat de l'original el 9 d’agost 2016. [Consulta: 30 juliol 2016].

## Enllaços externs

* Marta Carnicero Hernanz - Lloc web oficial